
TAUSHETSERKLÆRING 

(For personer involvert i forskningsprosjekter)

1. 	Bakgrunn og formål
1.1	Denne taushetserklæringen er avgitt av [fyll inn navn] («NN») til Universitetet i Agder («UiA»). 
1.2	I forbindelse med NNs deltakelse i [fyll inn navn på prosjektet] («Prosjektet»), vil NN få tilgang til informasjon i tilknytning til Prosjektet og Prosjektets parter som det er nødvendig å bevare taushet om. 
1.3	Denne taushetserklæringen fastsetter vilkårene for hva som er konfidensiell informasjon, samt hvordan NN skal håndtere konfidensiell informasjon som vedkommende får kunnskap om i forbindelse med Prosjektet. 
2.	Beskyttelse av konfidensiell informasjon

2.1		NN forplikter seg gjennom denne taushetserklæringen til å bevare taushet om all informasjon som vedkommende får tilgang til i forbindelse med Prosjektet som enten er 
(i) merket som «konfidensiell informasjon» på tidspunkt for utlevering, eller som gis muntlig og oppgis å være konfidensiell forutsatt at konfidensialiteten bekreftes skriftlig innen 14 kalenderdager fra informasjonen ble gitt, eller 

(ii) som NN burde forstå at er å anse som konfidensiell omstendighetene tatt i betraktning (heretter «Konfidensiell Informasjon»).  
2.2		Konfidensiell Informasjon omfatter blant annet vitenskapelig, teknisk og/eller kommersiell informasjon knyttet til Prosjektet eller partene i Prosjektet, inkludert, men ikke begrenset til, data, dokumenter, tegninger, skisser, design, materialer, prøver, prototyper, patenter, oppfinnelser, formler, knowhow, teknologier eller metoder som mottas av en av partene i Prosjektet. 

2.3	 NN bekrefter følgende: 
· Å ikke bruke eller utlevere Konfidensiell Informasjon, helt eller delvis, til noen tredjepart uten skriftlig forhåndssamtykke fra UiA, og
· Å holde UiA skadesløs for eventuelle skader som følge av misbruk av Konfidensiell Informasjon.

2.4	Følgende informasjon regnes ikke som Konfidensiell Informasjon:
a) Informasjon som er eller blir alminnelig kjent på annen måte enn ved brudd på konfidensialitetsforpliktelser,
b) Informasjon som vedkommende kan dokumentere at var kjent før signering av denne taushetserklæringen,
c) Informasjon som vedkommende kan dokumentere er blitt gjort kjent av tredjepart som hadde en uomtvistelig rett til å fri denne informasjonen, 
d) Informasjon som er selvstendig utviklet av vedkommende uten bruk av konfidensiell informasjon, eller
e) Informasjon som er påkrevd å utlevere for å overholde gjeldende lovgivning, herunder lovpålagt utlevering til domstoler og andre offentlige myndigheter. 

2.5	Konfidensiell Informasjon kan kun benyttes av NN i den utstrekning det er nødvendig for oppfyllelse av NNs plikter i Prosjektet.

2.6	Konfidensialitetsforpliktelsene i denne taushetserklæringen skal gjelde i en periode på fem (5) år fra datoen for signering.

2.7	NN skal på UiAs forespørsel returnere eller ødelegge all Konfidensiell Informasjon og kopier av denne informasjonen i den utstrekning det er praktisk mulig og tillatt i henhold til gjeldende lovgivning. 

2.8	Hvis NN blir kjent med at det vil bli påkrevd, eller sannsynligvis vil bli påkrevd, å utlevere Konfidensiell Informasjon for å overholde gjeldende lover eller forskrifter eller med en rettslig eller administrativ kjennelse, skal vedkommende varsle UiA umiddelbart, og følge UiAs rimelige instrukser om å beskytte konfidensialiteten til informasjonen.

2.9	Denne taushetserklæringen er ikke til hinder for at publisering i Prosjektet kan gjennomføres i tråd med punkt [fyll inn punkt vedr. publisering i samarbeidsavtalen] i samarbeidsavtalen. 

2.10	Denne taushetserklæringen er underlagt norsk rett. NN vedtar Agder tingrett som verneting i forbindelse med eventuelle tvister. 

3.	Signatur 

Jeg bekrefter å ha lest, og er innforstått med kravene i denne taushetserklæringen. 


Navn:_______________________________


Stilling:______________________________

Sted og dato:________________________________

